Stepiņš Krauklis

Stepiņš Krauklis () bija latviešu karavīrs Lielā Ziemeļu kara laikā.

Zviedru Vidzemes laikā izdotajā skrejlapā rakstīts, ka Vidzemes zemnieks Stepiņš Krauklis, vāciski saukts Stefans Rābe (Steppinsch Krauklis auf Teutsch Stephan Rabe genannd), pirms Narvas kaujas 1700. gada 20. novembrī pa kādu apkārtceļu aizvedis Kārļa XII karaspēku aiz Maskavijas karaspēka nometnes pirms Narvas pilsētas un tā "devis iespēju viņa karaliskajai majestātei panākt spožu uzvaru".

Pēc Edgara Dunsdorfa hipotēzes Stepiņš Krauklis varētu būt bijis vēlākās Krievijas ķeizarienes Katrīnas I bioloģiskais tēvs, kura uzvārds vēlāk poliskots kā "Skavronskis" ( — 'kovārnis').Edgars Dunsdorfs. Krievijas ķeizarienes Katrīnas tautības problēma  Jaunā Gaita nr. 48, 1964.
Jau agrāk bija publicēts uzskats, ka viņas patiesais meitas uzvārds bijis nevis Skavronska, bet gan Rabe ( — krauklis).Белозёрская Н. А. Происхождение Екатерины I. Исторический вестник. — 1902. — № 1. — С. 76..
Savukārt Aleksejs Tolstojs savā romānā "Pēteris I" rakstīja, ka viņas pirmā vīra uzvārds bijis Rabe.Aleksejs Tolstojs. Pēteris Pirmais. Rīga: Zvaigzne 1986. – 745 lpp. 

 Atsauces 

Kategorija:Latvijas cilvēki
Kategorija:Lielais Ziemeļu karš
Kategorija:Vidzemes vēsture